มั่นนีทูเดย์
แบงก์ปิดสาขาเพิ่ม
10 ม.ค. 2560

แบงก์ปิดสาขาเพิ่ม
ธนาคารแห่งประเทศ ไทย (ธปท.) แจ้งว่าผลกระทบจากภัยน้ำท่วมภาคใต้ พบว่า ณ วันที่ 9 ม.ค. 2560 มีสาขาธนาคารพาณิชย์ที่ประสบภัย 110 สาขา เพิ่มขึ้น 17 สาขา ขณะที่ธนาคารพาณิชย์ที่ขอปิดสาขา  11 แห่ง เทียบกับเมื่อวันที่ 6 ม.ค. 2560 อย่างไรก็ตาม สาขาที่ได้รับผลกระทบส่วนใหญ่เปิดทำการแล้ว เหลือสาขาที่ยังไม่เปิดทำการเพียง 23 สาขา
เงินบาทแข็งค่า
นักค้าเงินจากธนาคารพาณิชย์ ระบุว่า ค่าเงินบาทวันที่ 9 ม.ค. ปิดตลาดที่ 35.72-35.76 บาท/เหรียญสหรัฐ แข็งค่าในระดับใกล้เคียงจากระดับเปิดตลาดที่ 35.77-35.80 บาท/เหรียญสหรัฐ โดยระหว่างวันเงินบาทแข็งค่าสุดที่ระดับ 35.74 บาท/เหรียญสหรัฐ และคาดว่าวันที่ 10 ม.ค. เงินบาทจะยังเคลื่อนไหวในกรอบแคบที่ 35.70-35.80 บาท/เหรียญสหรัฐ เนื่องจากนักลงทุนรอติดตามการแถลงนโยบายของ โดนัลด์ ทรัมป์ ประธานาธิบดีสหรัฐ ในวันที่ 11 ม.ค.